Február 23.

nagyböjt III. kedd hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, utána „Isten az Úr…” helyett „Alleluja”, majd pedig:***

***Tropárok, 5. hang.***

FÉLVE VESZNEK KÖRÜL a **ke**rubok, \* s remegve állnak eléd **a** szeráfok, \* el nem hallgató hangon zengik a háromszorszent **é**neket. \* Velük együtt mi bűnösök is **han**goztatjuk: \* Szent, szent, szent vagy, **Is**tenünk \*’ Előhírnöködnek közbenjárása által, s üdvözíts **en**gem, Uram!

Dicsőség…

TESTETLEN **AJ**KAKKAL, \* el nem hallgató di**cső**ítéssel \* zengik neked, Istenünk, a hat**szár**nyúak \* a háromszor**szent** éneket. \* E földön **pe**dig mi \* méltat**lan** ajkunkkal \* zengjük neked a di**csé**retet: \* Szent, Szent, Szent **vagy**, Istenünk, \*’ összes szentjeidnek imái által ir**gal**mazz nekünk!

Most és…

A HÁRMAS EGYSÉGŰ is**ten**séget \* keveredés nélkü**li** egységben \* az angyalok énekével di**cső**ítsük, \* és ezt **han**goztassuk: \* Szent, szent, szent vagy, **Is**tenünk, \*’ az Istenszülő imái által ir**gal**mazz nekünk!

Az 1. zsoltárcsoport (10. kathizma - 70-76. zsoltár -) után kathizmálion, 6. hang.

ADD MEG NEKEM, Uram, a bölcs szüzek é**ber**ségét, \* hadd tündököljön lel**kem** lámpása \* a te irgalmad o**la**jával, \*’ hogy az alleluját angyalaiddal zeng**hes**sem neked.

**Elővers:** Uram, ne felindulásod**ban** feddj meg, \* és haragodban se bün**tess** meg engem!

KÖNYÖRÜLJ RAJTUNK, URUNK, könyö**rülj** rajtunk, \* mert mentségünkre nem **lé**vén szavunk, \* ezen könyörgést mint Ural**ko**dónak, \* mi bű**nös** szolgáid, \* neked **a**jánljuk, \*’ könyörülj **raj**tunk.

***Dicsőség… most és…***

AZ IRGALOM AJTAJÁT nyisd **meg** nekünk, \* áldott Is**ten**szülő Szűz, \* kik benned **re**mélünk, \* el **ne** tévedjünk, \* de szabaduljunk általad a **ba**joktól, \*’ mert te vagy a keresztény nép **üd**vössége.

***A 2. zsoltárcsoport (11. kathizma - 77-84. zsoltár -) után kathizmálion, 1. hang.***

BÖJTTEL ÉS KÖNYÖRGÖ IMÁKKAL tisztítsuk meg ma**gun**kat, \* és a szegényekről gondoskodva szolgál**juk** Istent! \* Fohászkodjunk, és buzgón bán**kód**junk, \* amíg van még időnk a meg**té**résre, \* hogy megszabaduljunk a kárhozat tüzében való örök sí**rás**tól. \* Zengjünk dicsőítő éneket **Krisz**tusnak, \* ki bűnbánatot rendelt minden ember **szá**má**ra**, \*’ aki őszinte elhatá**ro**zással megtér.

***Dicsőség… most és…***

ISTENTŐL MEGÁLDOTT KEZEDET, legszen**tebb** Szűz, \* mellyel jóságosan megtestesült Teremtő**det** fogtad, \* tárd ki most felé, és esedezzél **hoz**zá, \* hogy mentsen meg minket a kísértésektől, szenvedélyektől és ve**szé**lyektől. \* Mi pedig szeretettel magasztalunk **té**ged, \* és ezt hangoztatjuk **né**ked: \* Dicsőség a benned lakást ve**vő**nek! \* Dicsőség a tőled megszü**le**tett**nek**! \*’ Dicsőség a te szülésed révén hozzánk jött **Sza**badítónak!

***A 3. zsoltárcsoport (12. kathizma - 85-90. zsoltár -) után kathizmálion, 3. hang.***

VIGADJUNK BÖJTÖLÉSSEL, és szent ének**kel** ujjongjunk, \* mert imáinkból minden szenvedély ellen e**rőt** merítünk. \* Győzzük le Beliár ke**lep**céit, \* hangoztassuk mindnyájan együtt **Krisz**tusnak: \* Méltass minket szent keresz**ted** szem**lé**lésére, \*’ mert nálad van az irgalom és a **nagy** kegyelem!

***Dicsőség… most és…***

ISTEN BOLDOG JEGYESE **és** Szülőanyja! \* Gyógyítsd meg az én gyengél**ke**dő lelkemet; \*\* mert a vétkek szörnyen ellepték, \* azért szívből fohászkodva **hoz**zád esdeklek; \* fogadj el sok vétkem ellené**re**, Tisztaságos, \*\* hogy bátran kiálthassam neked: \*’ Üdvözlégy, **Is**ten hajléka!

***50. zsoltár, majd pedig az „Üdvözítsd…” ekténia.***

KÁNON:

#### II. ÓDA.

#### *Szt. Tivadar három ódás kánonja:* 3. hang. *Lássátok…*

Lássátok, lássátok, hogy én vagyok az Isten, aki üdvösség forrását fakasztottam számotokra! Emberek, az önmegtagadás által mindnyájan meríthettek abból!

Lássátok, lássátok, hogy én vagyok az, aki a megszentelődés alkalmául jelöltem ki nektek lelki gyönyörűségetekre a böjtölés idejét!

Dicsőség…

Dicsőítsük a Háromságot, imádjuk az Egységet, a kezdet nélküli Atyának kezdet nélküli Fiát, s a Fiúval és az Atyával együtt örökkévaló és együtt uralkodó Lelket!

***Most és…***

Kérd szüntelenül, Szeplőtelen, az Üdvözítőt, hogy mentse meg minden bajtól azokat, akik téged testben és lélekben Istenszülőnek vallanak!

Dicsőség neked, Istenünk, dicsőség néked!

Nagy vagy, Urunk és csodálatosak a műveid, mert hajdan a veremben böjtölése révén épségben megőrizted Dánielt az oroszlánok torkától.

***Irmosz:***

LÁSSÁTOK, LÁSSÁTOK, \* hogy én vagyok a világ Üdvözítője, \* az Isten Fia, \* az igazi világosság, az élet forrása!

Kathizma:

8. hang.

Lelkedben a kegyelem szőlőjét valóban **jól** megtermetted, \* a hit igéjét jó **bor**ként csorgattad, \* és vele megvidámítottad min**den** hívő lelkét, \* a csodák végtelen tenge**rét** árasztottad. \* Életedet tűz**ben** fejezted be, \* és méltóvá lettél az örök **vi**lágosságra, \* vértanúk ékessége, bölcs **Po**likárp atya! \* Esedezzél **Krisz**tus Istenhez, \* hogy adjon bűnbocsá**na**tot azoknak, \*’ akik buzgón megünneplik a te **szent** emlékedet!

Dicsőség... most és...

A szellemi nap**nak** felhője, \* az isteni fény ara**nyos** szövétneke, \* tisztaságos, szenny nélküli és szeplő**te**len Nagyasszony! \* Tedd fényessé, kérlek, a szenvedélymentesség fény**su**garaival \* szenvedélyektől elvakított szívem **ho**mályosságát, \* s a bűnbánat vizével és a töredelem**nek** könnyeivel \* mosd le, kérlek beszen**nye**zett lelkemet, \* hogy buzgón ezt ki**ált**hassam neked: \* Esedezzél **Krisz**tus Istenhez, \* hogy adjon nekem **bűn**bocsánatot, \*’ méltatlan szolgádnak, aki mégis ben**ned** reménykedik.

### VIII. ÓDA. MÁSIK: A lángok között álló…

A böjti időszak ragyogó kegyelmét élvezve erényektől tündököljön vidám arcunk, s bizonyuljunk derűs lelkűeknek szokásaink rendezettségével is!

Böjtölt Elizeus, és a szunámi asszony fiát életre keltette. Ebből is megtudhatjuk, testvérek, hogy milyen jó, milyen nagyszerű, s mennyire Istentől kapott ajándék a böjt.

Áldjuk az Atyát, a Fiút és a Szentlelket…

Imádjuk az Atyával együtt a Fiút és a Szentlelket, a Háromságban létező egységet, és az angyalokkal együtt zengjük földies ajkainkkal szüntelenül: Dicsőség a magasságban Istennek a Szentháromságban!

***Most* *és…***

Isten kegyelmével megáldott asszonyunk! Te vagy az egyetlen, ki gyermeket szülve is szűz maradtál. Nagy titok ez és döbbenetes csoda, mert a megtestesült Istent, a világ Üdvözítőjét szülted.

Dicsőség neked, Istenünk, dicsőség néked!

Testvérek, egyikünk se legyen hanyagság vagy henyélés áldozata; hiszen itt a cselekvés ideje, s ez az alkalom az ünneplésre. Ki olyan bölcs tehát, hogy egy nap alatt megnyeri az egész örökkévalóságot?

Dicsérjük, áldjuk…

***Irmosz:***

A LÁNGOK KÖZÖTT ÁLLÓ héber ifjakhoz \* isteni erejével leszállott \* s megjelent Urat \* papok áldjátok, \* és magasztaljátok mindörökké!

#### ***Az Istenszülőt dicsőítő ének.***

#### IX. ÓDA. *A Sínai-hegyen, az el nem égő…* (3. hang)

A jelen napokat tartsuk minden szent dolognál többre, és küldjünk imát tiszta lelkiismerettel Istenhez! Hajtsuk meg gyakrabban térdünket és mondjuk: Urunk, a te szolgáid könyörgését és imádságát mindig fogadd el!

Leült a nép enni-inni, amint írva van, aztán fölkelt mulatni – és imádták Belfegor szobrát. Lám, a falánkság szörnyű eredménye! Mi viszont böjtöljünk, hogy megdicsőüljünk, akárcsak a nagy Mózes!

Dicsőség…

Lényegében oszthatatlan egység az isteni Háromság, de természete egységében három valóságos személye van: nem részekre bontással oszlik, hanem egy lényegben háromszoros: az Atya, a Fiú és az élő Lélek, ki a mindenségre gondot visel.

***Most és…***

Ki hallott gyermeket szülő szűzről, és férfi nélkül lett anyáról? Mária, te teljesítetted ezt a csodát, de mondd, hogyan? – Ne kutasd tovább azt, hogyan szültem Istent! Teljesen való igazság ez, de meghaladja az ember felfogó képességét.

Dicsőség neked, Istenünk, dicsőség néked!

Minthogy a bűnösök iránti fölindulásod ellenállhatatlan, Uram, ugyan ki szállhatna szembe annak fenyegetésével? De mérhetetlen nagy a te irgalmad, azért üdvözíts engem, a te könyörületedre, s nem pedig sok rossz cselekedetemre való tekintettel!

***Irmosz:***

#### A SINAI HEGYEN, az el nem égő csipkebokorban \* Mózes téged szemlélt, \* ki méhedben az istenség kiolthatatlan tüzét viselted. \* Dániel a vágatlan hegyben látott meg téged, \* Izaiás pedig a Dávid törzséből kisarjadt vesszőnek nevezett.

***Fényének:***

Áraszd lelkünkbe örökkévaló világosságodat Előhírnöködnek közbenjárása által, s üdvözíts engem, Uram!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztihirák

**7. hang.**

MEGVALLOM, TÉKOZLÓKÉNT VÉTKEZ**TEM**, Uram, \* s nem merem az égre emel**ni** szememet, \* mert onnan kibuktam és szerencsét**len** lettem. \* Vétkeztem az ég ellen és **te**ellened, \* s nem vagyok már méltó, hogy fi**ad**nak hívj! \* Magam tagadtam **ki** magamat, \* nincs szükség sem vádlókra, sem pedig **ta**núkra. \* Büszkélkedtem a zül**lött**ségemmel, \* de megbélyegzett lettem gonosz é**le**temmel. \* Most már szégyellem is ruhát**lan**ságomat \* és elpirulhatok rongya**im** miatt, \* melyeket ma**gam**ra vettem \* Ó, jószí**vű** Atya, \* egyszülött Fiú **és** Szentlélek, \*’ megtérőként fogadj vissza **és** irgalmazz nekem! *(2x)*

A GONOSZOK KÜZDŐTERÉNEK **KÖ**ZEPÉN \* örvendezéssel kiáltották **a** bajnokok: \*’ U**runk**, dicsőség néked!

***Dicsőség… most és…***

KIMONDHATATLANUL SZÜLETTÉL a Szűz**től**, Krisztus, \* és a sötétben levőket megvi**lá**gítottad, \* kik így é**ne**kelnek: \*’ U**runk**, dicsőség néked!

„Jó az Urat dicsérni…”, Háromszorszenttől a „Mi Atyánkig…”, majd tropár, 8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***